als_Latn dik_Latn tur_Latn
Në shtatë rrugë të qytetit në Podujevë është realizuar projekti i ndriçimit publik në një gjatësi prej 3.3 kilometrash.
Drejtori i Drejtorisë së Shërbimeve Publike, Mbrojtjes dhe Shpëtimit, Faik Muçiqi tha se në qytet është bërë ndriçimi publik në rrugët “Vëllezërit Frashëri, “Dëshmorët”, “Hakif Zejnullahu”- (dy rrugë anësore), “Hyzri Talla”, “Ibrahim Demolli”, rruga e Xhamisë dhe “Tomori”.
Muçiqi tha se në të gjitha këto rrugë janë vendosur poçe efiçient (ekonomik), kurse punët i ka kryer kompania “Elektro Meli&Graniti” nga Podujeva.
“Me realizimin e këtij projekti në qytet tash i kemi afër 25 kilometra rrugë të ndriçuara”, tha drejtori Muçiqi.
als_Latn als_Latn als_Latn als_Latn